Haupeschkierch vu Recken
D'Haupeschkierch zu Recken ass eng kathoulesch Kierch déi zur Par Miersch Saint-François, zum Dekanat Zentrum an zu der Gemeng Miersch gehéiert.

De Patréiner ass den hellegen Haupert (Hubertus), deem säi Fest den 3. November gefeiert gëtt.

D'Kierch steet op der Haaptstrooss (rue Principale), dem CR105C. Se ass relativ speziell well se un e Wunnhaus ugebaut ass an déi zwee Gebaier eng gemeinsam Fassad hunn.

Säitlech nieft der Kierch steet e Gedenksteen fir un dee fréiere Kierfecht vu viru 1730 z'erënneren.

Zur fréierer Par Miersch gehéieren ausser der Haupeschkierch vu Recken och nach d'Parkierch vu Miersch, d'Andreaskierch vu Biereng, d'Appoloniakierch vu Rolleng an d'Willibrorduskierch vu Schëndels.

Kuckt och 
 Lëscht vu reliéise Gebaier zu Lëtzebuerg
 Eenelter Kapell zu Recken

Um Spaweck 

 Websäit vum Parverband Miersch
 D'Fënstere vun der Haupeschkierch op der Websäit vun der Stiftung Forschungsstelle Glasmalerei des 20. Jh. e. V. 
 D'Uergel vun der Kierch op Orgues.lu
 Video op Youtube aus der Serie: Kierchen a Kapellen zu Lëtzebuerg iwwer d'Haupeschkierch zu Recken
 D'Kierch Recken an der Facebookgrupp Patrimoine religieux Luxembourg - Reliéisen Ierwen Lëtzebuerg

Biller 

Recken
Kierch Recken
Recken